 Wax ka bedelka Goluhu ku sameeyey Miisaaniyadda wuxuu ku saleeyey kala mudnaanta baahiyaha faraha badan ee Qaranka, wuxuuna kharashyo ka jaray meelo uu u arkay in ay ka mudanaan yar yihiin meelaha ay u kordhiyeen oo kala ah Caafimaadka, Waxbarashada , Biyaha, Doorashooyinka , Jaamacadaha, hirgelinta dimuqraadiyadda, iyo meel marinta Qadiyadda Somaliland iyo sidii ay u heli lahayd aqoonsi, qoraalkaaguna ma sheegin wax kuwaa ka mudan, sidaa darteedna sababaynta aad ku diiday waa mid ka hoosaysa astaanta aad u taagan tahay ee ah Madaxweynihii ay doorteen bulshada aan haysan daryeel Caafimaad, Biyo iy Waxbarasho aasaasiya. 